
DR.30.10.2018                                                                                                                            85                   

 
mana kah? Zuhai kah apa? Di tempat yang luas. Dia boleh bergerak dengan begitu mudah 
ke sana ke mari. Apa lagi kalau dia ada kemudahan dan diberi sokongan oleh pihak tertentu.  

Jadi, bagi saya apa yang penting sekarang ini kita tunggu dahulu. Saya 
bertanggungjawab kerana saya terlibat dari segi soal kuasa dan pihak-pihak pegawai saya 
pun sama-sama itu. Dari segi polis, sudah keluarkan red alert, sudah hantar pada pihak 
Interpol minta kerjasama tetapi tidak cukup dengan itu, pergi bincang macam mana caranya 
secara lebih spesifik. Ini memerlukan banyak tenaga dan banyak masa.  

Saya hendak beritahu jaminan kita, kita tidak akan berhenti. Pihak Yang Amat 
Berhormat Perdana Menteri pun tahu dan sudah bagi sedikit sumber untuk gerakan kita ini 
dapat dijalankan di seluruh dunia. Jadi atas dasar itu, insya-Allah, mungkin tidak perlu 
menunggu masa sampai yaumul qiamah. Kita akan dapat menyelesaikan dalam tempoh yang 
agak berpatutan, Tuan Yang di-Pertua. 

Tuan Yang di-Pertua, saya ada banyak lagi ini. kalau dapat izin Tuan Yang di-
Pertua, saya tidak meneruskan dan semua perkara yang dibangkitkan oleh Yang Berhormat 
ini akan saya hantar secara jawapan bertulis, kalau boleh diizinkan Tuan Yang di-Pertua. 

Tuan Yang di-Pertua: Ya, saya ingat elok kalau dihantarkan jawapan bertulis. 

Tan Sri Dato’ Haji Muhyiddin bin Mohd Yassin: Ya, jadi saya hendak ucapkan 
terima kasih pada semua Yang Berhormat yang telah bangun dan cakap panjang lebar. 
Semuanya saya fikir telah pun kita catatkan. [Tepuk] Insya-Allah, kita akan berikan tumpuan 
dan perhatian pada isu-isu yang telah dibangkitkan sekarang dan juga untuk masa akan 
hadapan. Terima kasih Tuan Yang di-Pertua. 

Tuan Yang di-Pertua: Terima kasih Yang Berhormat Menteri. Sekarang giliran 
Kementerian Kewangan. Silakan Yang Berhormat Menteri. 

 

5.57 ptg. 

Timbalan Menteri Kewangan [Dato’ Haji Amiruddin bin Hamzah]: Bismillahir 
Rahmanir Rahim. Assalamualaikum warahmatullahi wabarakatuh. 

Tuan Yang di-Pertua: Timbalan Menteri ya. 

Dato’ Haji Amiruddin bin Hamzah: Salam sejahtera. Tuan Yang di-Pertua, bagi 
pihak Kementerian Kewangan, saya mengucapkan terima kasih kepada semua Ahli-ahli 
Parlimen yang telah pun mengambil bahagian dalam perbahasan tempoh hari. Insya-Allah, 
dalam keterbatasan masa untuk menjawab, saya akan cuba untuk cover sebanyak mungkin. 
Di akhirnya kalau tidak sempat dan diarahkan oleh Tuan Yang di-Pertua untuk menjawab 
secara bertulis, kita akan berbuat secara demikian. 

Pertamanya, Tuan Yang di-Pertua, saya ingin menjawab tentang hutang negara 
yang telah dibangkitkan oleh beberapa orang Ahli Yang Berhormat. Sehingga akhir Disember 
2017, kedudukan hutang langsung Kerajaan Persekutuan berasaskan perakaunan tunai 
adalah berjumlah RM686.8 bilion atau 50.7 peratus daripada KDNK. Kedudukan hutang ini 
dikawal selia di bawah akta-akta pinjaman iaitu Akta Pinjaman Tempatan 1959 yang kita 
panggil Akta 637, Akta Pendanaan Kerajaan 1983 ataupun Akta 275, Akta Pinjaman Luar 
Negeri 1963 yang kita panggil Akta 403 dan Akta Bil Perbendaharaan Tempatan 1946 iaitu 
Akta 188. 

Selain itu, kerajaan juga mempunyai komitmen liabiliti luar jangka yang perlu 
ditanggung iaitu berjumlah RM199.1 bilion atau 14.7 peratus daripada KDNK. Liabiliti ini 
terdiri daripada tanggungan hutang sebahagian syarikat berkaitan kerajaan yang menerima 
jaminan kerajaan bagi melaksanakan projek infrastruktur pengangkutan awam dan utiliti serta 
projek yang dilaksanakan secara off-budget melalui inisiatif pembiayaan swasta ataupun PFI 
dan Pembinaan BLT Sdn Bhd di bawah Kementerian Kewangan. 

Di samping itu, kerajaan juga menanggung liabiliti bersih syarikat 1MDB yang 
berjumlah RM38.3 bilion atau 2.8 peratus daripada KDNK.  

■1800 

Kerajaan juga perlu menanggung bayaran pajakan kewangan iaitu finance lease 
bagi tempoh 2017 hingga 2045 ke atas projek yang dilaksanakan secara public private 



mana kah? Zuhai kah apa? Di tempat yang luas. Dia boleh bergerak dengan begitu mudah ke sana ke mari. Apa lagi kalau dia ada kemudahan dan diberi sokongan oleh pihak tertentu. Jadi, bagi saya apa yang penting sekarang ini kita tunggu dahulu. Saya bertanggungjawab kerana saya terlibat dari segi soal kuasa dan pihak-pihak pegawai saya pun sama-sama itu. Dari segi polis, sudah keluarkan red alert, sudah hantar pada pihak Interpol minta kerjasama tetapi tidak cukup dengan itu, pergi bincang macam mana caranya secara lebih spesifik. Ini memerlukan banyak tenaga dan banyak masa. Saya hendak beritahu jaminan kita, kita tidak akan berhenti. Pihak Yang Amat Berhormat Perdana Menteri pun tahu dan sudah bagi sedikit sumber untuk gerakan kita ini dapat dijalankan di seluruh dunia. Jadi atas dasar itu, insya-Allah, mungkin tidak perlu menunggu masa sampai yaumul qiamah. Kita akan dapat menyelesaikan dalam tempoh yang agak berpatutan, Tuan Yang di-Pertua. Tuan Yang di-Pertua, saya ada banyak lagi ini. kalau dapat izin Tuan Yang di- Pertua, saya tidak meneruskan dan semua perkara yang dibangkitkan oleh Yang Berhormat ini akan saya hantar secara jawapan bertulis, kalau boleh diizinkan Tuan Yang di-Pertua. Tuan Yang di-Pertua: Ya, saya ingat elok kalau dihantarkan jawapan bertulis. Tan Sri Dato' Haji Muhyiddin bin Mohd Yassin: Ya, jadi saya hendak ucapkan terima kasih pada semua Yang Berhormat yang telah bangun dan cakap panjang lebar. Semuanya saya fikir telah pun kita catatkan. [Tepuk] Insya-Allah, kita akan berikan tumpuan dan perhatian pada isu-isu yang telah dibangkitkan sekarang dan juga untuk masa akan hadapan. Terima kasih Tuan Yang di-Pertua. Tuan Yang di-Pertua: Terima kasih Yang Berhormat Menteri. Sekarang giliran Kementerian Kewangan. Silakan Yang Berhormat Menteri. 5.57 ptg. Timbalan Menteri Kewangan [Dato' Haji Amiruddin bin Hamzah]: Bismillahir Rahmanir Rahim. Assalamualaikum warahmatullahi wabarakatuh. Tuan Yang di-Pertua: Timbalan Menteri ya. Dato' Haji Amiruddin bin Hamzah: Salam sejahtera. Tuan Yang di-Pertua, bagi pihak Kementerian Kewangan, saya mengucapkan terima kasih kepada semua Ahli-ahli Parlimen yang telah pun mengambil bahagian dalam perbahasan tempoh hari. Insya-Allah, dalam keterbatasan masa untuk menjawab, saya akan cuba untuk cover sebanyak mungkin. Di akhirnya kalau tidak sempat dan diarahkan oleh Tuan Yang di-Pertua untuk menjawab secara bertulis, kita akan berbuat secara demikian. Pertamanya, Tuan Yang di-Pertua, saya ingin menjawab tentang hutang negara yang telah dibangkitkan oleh beberapa orang Ahli Yang Berhormat. Sehingga akhir Disember 2017, kedudukan hutang langsung Kerajaan Persekutuan berasaskan perakaunan tunai adalah berjumlah RM686.8 bilion atau 50.7 peratus daripada KDNK. Kedudukan hutang ini dikawal selia di bawah akta-akta pinjaman iaitu Akta Pinjaman Tempatan 1959 yang kita panggil Akta 637, Akta Pendanaan Kerajaan 1983 ataupun Akta 275, Akta Pinjaman Luar Negeri 1963 yang kita panggil Akta 403 dan Akta Bil Perbendaharaan Tempatan 1946 iaitu Akta 188. Selain itu, kerajaan juga mempunyai komitmen liabiliti luar jangka yang perlu ditanggung iaitu berjumlah RM199.1 bilion atau 14.7 peratus daripada KDNK. Liabiliti ini terdiri daripada tanggungan hutang sebahagian syarikat berkaitan kerajaan yang menerima jaminan kerajaan bagi melaksanakan projek infrastruktur pengangkutan awam dan utiliti serta projek yang dilaksanakan secara off-budget melalui inisiatif pembiayaan swasta ataupun PFI dan Pembinaan BLT Sdn Bhd di bawah Kementerian Kewangan. Di samping itu, kerajaan juga menanggung liabiliti bersih syarikat 1MDB yang berjumlah RM38.3 bilion atau 2.8 peratus daripada KDNK. #1800 Kerajaan juga perlu menanggung bayaran pajakan kewangan iaitu finance lease bagi tempoh 2017 hingga 2045 ke atas projek yang dilaksanakan secara public private.